Diverkulitída a kašeľ
Dobrý deň, pred mesiacom som prekonala divertikulitídu. Mám kašel a neviem, ktoré tabletky / kvapky si môžem dať, aby mi nepodráždili žalúdok. Zatiaľ mám kašel suchý, postupne prechádza do vlhkého. Ďakujem.
Dobrý deň.
Ďakujeme za Vašu otázku.
Užívanie liekov na kašeľ nie je v prípade prekonanej divertikulitídy kontraindikované. Na suchý kašeľ je možné podať napríklad
Tussical
sirup, bez cukru a alkoholu. Tráviace ťažkosti sa však môžu vyskytnúť v prípade podávania akýchkoľvek liekov, aj keď výskyt vedľajších účinkov je vysoko individuálny. Vzhľadom však na to, že od daného ochorenia neprešla dostatočne dlhá doba, a my nemáme žiadne bližšie informácie o jeho priebehu a miere postihnutia tráviaceho traktu, je vhodné konzultovať užívanie akýchkoľvek liekov taktiež s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská